شەفەق نیوز/ مەسرور
بارزانی سەرۆک وەزیرەیل هەرێم کوردستان، ئمڕوو یەکشەممە، راگەیان ئەوەسا حکومەت هەرێم
کوردستان لەی مانگ تەمووزەو دەسکەێدە دابەشکردن مووچەیل فەرمانبەرەیل و کارمەنەیل کەرت
گشتی وەبی هیچ بڕینیگ.
بارزانی لە وتاریگ
تەلەفزیۆنی ئەرا خەڵک هەرێم کوردستان ئمڕوو وت: وەو جوورەگ وەرجەیە دووپات کردیمن ک
حکومەت هەرێم ئەوەسا مووچەیل وەبی بڕین دابەش کورد ئەگەر داهاتەیل دارایی گشتی دابین
کریا.
وتیش؛ ئەنجومەن
ئابووری باڵا و ئەنجومەن وەزیران هەرێم کوردستان، ئمڕوو بڕیار دابەشکردن مووچەیل وەبی
بڕین دان، وتیش؛ حکومەت فیدڕاڵی پویلەیل هەرێم کوردستان کل کردن، و ئەگەر لەی پابەندی
وەردەوام بوی ئێمەیش وەردەوام بویمن لە دابەشکردن مووچەیلە وەبی بڕین.
